Vissemburgum
Vissemburgum, Francogallice Wissembourg, Theodisce Weißenburg, est commune 7492 incolarum (anno 2020) praefecturae Rheni Inferioris et ab anno 2021 Communitatis Europaeae Alsatiae in regione orientali olim Alsatia et a die 1 Ianuarii 2016 Alsatia Campania Arduenna et Lotharingia et nunc ex plebiscito Magnus Oriens vocata.

Historica 
Vicus anno 803 primum memoratur. Circa magnam abbatiam aedificatus est.

Quarto decimo saeculo Vissemburgum fuit urbs imperialis Imperii Romani Sacri. Anno 1354 ad res suas tuendas urbs imperialis libera Vissemburgum in foedus decapolim dictum cum novem aliis Alsatiae urbibus ingressa est. Etiam post Pacem Westphalicam (1648) decapolis Francogallorum regi restitit atque fidem erga imperatores servavit. Sed postquam die 5 ianuarii 1675 Thuringhemiano proelio marescalcus Francicus Turenne exercitum Imperii Germanici ab Electore Magno ductum vicit, Noviomagense  pactum (1679)  Francorum dicionem in Alsatia confirmavit.  Anno 1679 decapolis dissoluta est. In bello die 25 ianuarii 1677 Vissemburgum a Francogallis incensum et direptum est.

Die 4 Augusti 1870 proelium Vissemburgense primum fuit in bello inter Borussiam et Franciamː Francogalli pedem referre coacti sunt.

Coniunctiones communium 

 Tangermundum  ab anno 1996;
 Weissenburgum Noricorum

Notae

Plura legere si cupis 
François Himly,	"Les plus anciennes chartes et les origines de l'abbaye de Wissembourg (VII® siècle)", Bibliothèque de l'École des chartes, 1939ː  281-294

 Index communium praefecturae Rheni Inferioris

Nexus externi 

 Wissembourg pagina interretialis
 https://web.archive.org/web/20120615051731/http://www.ot-wissembourg.fr/site/index.php/fr

Communia Praefecturae Rheni Inferioris
Loci habitati praefecturae Rheni inferioris